text: Døddrukken bilist kørte galt
  14 februar 2013 kl. 08.56
  En mand med en kæmpe-promille ramte i nat en lygtepæl i Fredericia og faldt i søvn.
  En fulderik med en af de højeste promiller, der nogensinde er målt, kørte i nat ind i en lygtepæl i Fredericia. Politiet fandt ham efterfølgende sovende på uheldsstedet.
  - Den foreløbige promille målt på sygehuset viser 4,4. Jeg har aldrig hørt om en højere promille, siger vicepolitikommissær, Jørgen Grauslund, lokalpolitiet i Fredericia, til Fredericia Dagblad.
  Den 38-årige mand ligger nu på sygehuset. Han har problemer med vejrtrækningen som følge af sin kæmpebrandert.
  